**KANADA**

|  |  |  |
| --- | --- | --- |
| Data | Pateikiamos informacijos apibendrinimas | Informacijos šaltinis |
| **Eksportuotojams aktuali informacija** | | |
| 09-13 | *Doing business with the Government of Canada (Webinar)* | [Doing business with the Government of Canada (Webinar) - Invest Ottawa](https://www.investottawa.ca/event/doing-business-with-the-government-of-canada-webinar-50/) |
| **Bendradarbiavimui MTEPI srityse aktuali informacija: mokslas (R&D), inovacijos, gyvybės mokslai** | | |
| 08-19 | Ontarijos ir Kvebeko provincijose įsikūrę dauguma Kanados duomenų centrų. Kvebeke esantys atsinaujinančios energetikos resursai ypač prisideda prie investicijų į duomenų centrus pritraukimo. Albertos provincija taip pat siekia tapti patrauklia vieta technologijų centrams ir kartu pritraukti investicijas iš Silicio slėnio. | [Data centres are hungry for power, and Alberta is pitching itself as the place to build | CBC News](https://www.cbc.ca/news/canada/calgary/bakx-alberta-data-centre-power-nat-gas-1.7296555) |
| **Energetika, transportas, aplinka ir klimato kaita, žaliosios technologijos, kibernetinis saugumas** | | |
| 08-28 | Rugpjūčio 26 d. Kanados vyriausybė paskelbė, kad nuo spalio 1 d. Kanada įves 100 proc. muitus Kinijoje pagamintiems elektromobiliams, taip atkartodama JAV, kuri apie tokių muitų įvedimą paskelbė š. m. gegužės mėn., siekiant sustabdyti Kinijos vyriausybės subsidijuojamų elektromobilių antplūdį į Šiaurės Amerikos rinką. Ministras pirmininkas J. Trudeu taip pat paskelbė, kad Kanados vyriausybė nuo spalio 15 d. pradės taikyti 25 proc. papildomą muito tarifą plieno ir aliuminio gaminių importui iš Kinijos. Kinijos elektromobiliai, tokie kaip BYD ir kt., nėra labai populiarūs Kanados rinkoje, tačiau pastaraisiais metais elektromobilių importas iš Kinijos labai išaugo, kai *Tesla* perkėlė dalį savo gamybos iš JAV į Šanchajų. Kadangi nauji muitų tarifai bus taikomi ir Šanchajuje pagamintiems *Tesla* elektromobiliams, tikimasi, kad JAV automobilių gamintojas bus priverstas Kanados rinkai tiekti *Tesla* automobilius, pagamintus vienoje iš savo JAV ar Europos gamyklų. Kinija pasmerkė Kanados sprendimą apkaltindama ją prekybos politizavimu ir PPO taisyklių nepaisymu. | [Tesla asked Canada to reduce tariffs on its EVs made in China, Reuters source says | CBC News](https://www.cbc.ca/news/canada/tesla-canada-china-tariffs-1.7307635)  [China slams Canada over decision to introduce electric vehicle tariffs – BNN Bloomberg](https://www.bnnbloomberg.ca/business/international/2024/08/27/china-slams-canada-over-decision-to-introduce-electric-vehicle-tariffs/) |
| 09-03 | Kinija paskelbė planuojanti pradėti antidempingo tyrimą dėl rapsų importo iš Kanados, po to, kai Otava nusprendė įvesti tarifus Kinijos elektriniams automobiliams. Kinija taip pat pradės antidempingo tyrimą dėl kai kurių Kanados chemijos produktų. Daugiau nei pusė Kanadoje pagaminto rapsų aliejaus patenka į Kiniją, kuri yra didžiausia pasaulio aliejinių sėklų importuotoja. Kanados rapsų eksportas sudaro 94 proc. į Kiniją įvežamos rapsų produkcijos. | [China hits Canada with anti-dumping probe on canola imports in response to EV tariffs | Reuters](https://www.reuters.com/business/china-says-it-will-start-anti-dumping-probe-into-canola-imports-canada-2024-09-03/#:~:text=BEIJING%2C%20Sept%203%20(Reuters),to%20a%20one%2Dmonth%20peak.) |
| 08-19 | JAV gynybos departamentas skirs 20 mln. JAV dol. Kanados įmonei *Electra Battery Materials Corp*, kuri statys kobalto sulfido perdirbimo gamyklą Ontarijaus provincijoje. Tai bus vienintelė kobalto perdirbimo gamykla Šiaurės Amerikoje. Tikimasi, kad ji prisidės prie regiono elektromobilių baterijų gamybos pajėgumų plėtros ir sustiprins tiekimo grandines. Tai yra trečia ir, kol kas, didžiausia Vašingtono investicija į projektus Kanadoje šiais metais. JAV baiminamasi dėl priklausomybės nuo Kinijos mineralų, reikalingų civilinių ir karinių produktų gamybai. | [U.S. gives Electra US$20 million for cobalt plant | Financial Post](https://financialpost.com/commodities/us-electra-us20-million-cobalt-plant)  [U.S. military announces $20M US grant to build cobalt refinery in Ontario | CBC News](https://www.cbc.ca/news/world/us-ontario-funding-cobalt-refinery-1.7298973) |
| 08-22 | Oro linijų bendrovės *Air Canada* pilotai, kuriuos atstovauja Oro linijų pilotų asociacija, ruošiasi streikui, kuris turėtų prasidėti rugsėjo 17 d., jei nebus susitarta dėl atlygimų didinimo ir darbo krūvio sumažinimo. | [Air Canada pilots vote overwhelmingly to authorize a strike. It could start next month | CBC News](https://www.cbc.ca/news/business/air-canada-pilots-strike-mandate-1.7302190) |
| *08*-11 | Keleivių srautas 30 didžiausių Kanados oro uostų pasiekė 98 proc. iki pandemijos buvusio lygio. Tuo tarpu mažesniuose ir tolimesniuose šalies regionuose esančiuose oro uostuose šis srautas siekia vos 70 proc. Pandemijos metu oro linijų bendrovės sumažino arba nutraukė skrydžių maršrutus, sumažėjo pilotų skaičius ir kt. Ekspertai ragina Kanados vyriausybę skirti didesnį finansavimą regioniniams oro uostams, kadangi tolimuose regionuose esančios bendruomenės visiškai priklauso nuo oro uostų teikiamų paslaugų. | ['On the brink': Airlines flee small cities, cutting key links to rest of the country | CBC News](https://www.cbc.ca/news/canada/newfoundland-labrador/airlines-flee-small-canadian-cities-1.7291608) |
| 08-23 | Rugpjūčio 22 d. buvo sutrikdyta Kanados krovininio ir keleivinio geležinkelių transporto veikla po to, kai du didžiausi šalies geležinkelių operatoriai paskelbė apie precedento neturintį veiklos sustabdymą po aklavietėje atsidūrusių derybų dėl darbo sutarčių su darbuotojų atstovais. Kanados ekonomika yra labai priklausoma nuo krovinių gabenimo geležinkeliu, kasmet Kanados geležinkeliai perveža prekių (grūdų, automobilių, trąšų, anglies ir kt.) už maždaug 380 mlrd. CAD (254 mlrd. Eur). Šis sustabdymas taip pat sutrikdė priemiestinių geležinkelio maršrutų veiklą Toronto, Monrealio ir Vankuverio srityse. Reitingų agentūros *Moody's* apskaičiavimu, geležinkelių veiklos sustabdymas Kanados ekonomikai galėjo kainuoti apie 341 mln. CAD (228 mln. Eur) per dieną. Geležinkelių transporto veikla buvo atnaujinta rugpjūčio 26 d., po to kai Kanados pramoninių santykių valdyba priėmė sprendimą, kuriuo įpareigojo geležinkelių operatorius ir jų darbuotojus atnaujinti veiklą. | [Canada moves to end rail shutdown quickly; CN workers to return to work | Reuters](https://www.reuters.com/business/autos-transportation/canadian-national-railways-canadian-pacific-lock-out-teamsters-union-workers-2024-08-22/)  [How Canada reached the brink of an unprecedented railway stoppage | CBC News](https://www.cbc.ca/news/politics/railway-work-stoppage-explainer-1.7297963) |
| **Gynybos inovacijos** | | |
| 08-09 | CA gynybos pirkimų sistema *(Public Services and Procurement Canada)* neefektyvi dėl didelio reguliavimo, ilgų tvirtinimo procedūrų ir sudėtingų taisyklių. Be to, pirkimus lėtina politiniai sprendimai, nuolatiniai biudžeto mažinimai ir darbuotojų trūkumas. Pažymima, kad CA *Industrial and Technological Benefits Policy* nustato, jog įmonės laimėjusios pirkimus, turi investuoti į CA gynybos industriją. Tai – komplikuoja pirkimų procesus ir ilgina jų laiką.  Per ateinančius 5 metus CA į nacionalinės gynybos sektorių ketina investuoti 8,1 mlrd. CAD (~5,5 mlrd. Eur) ir 73 mlrd. CAD (~49 mlrd. Eur) per 20 m. 9 mlrd. CAD (~6 mlrd. Eur) iš jų bus skiriami turimai gynybos įrangai aptarnauti, o 9,5 mln. CAD artilerijos amunicijos produkcijos gamybos pajėgumams didinti ir investicijoms į amunicijos strateginį tiekimą. | [Is Canada's military procurement system broken? Some defence experts say it is, others say it works as designed - The Hill Times](https://www.hilltimes.com/story/2024/08/09/is-canadas-military-procurement-system-broken-some-experts-think-so/430386/) |
| **Bendra ekonominė informacija** | | |
| 08-30 | Kanados ekonomika 2024 m. II ketv. augo 2,1 proc., nors BVP vienam gyventojui mažėjo penktą ketvirtį iš eilės. Ekspertų teigimu Kanados ekonomikos augimas buvo nežymiai geresnis, nei tikėtasi šį ketvirtį, tačiau ateinantį ketvirtį prognozuojamas augimo lėtėjimas. Šie duomenys suteikia pagrindą Kanados bankui ir toliau mažinti palūkanų normas. Tikimasi, kad centrinis bankas rugsėjo 4 d. susitikime sumažins bazinę palūkanų normą dar 25 baziniais punktais, iki 4,25 proc. | [Canada GDP beats Bank of Canada forecast | Financial Post](https://financialpost.com/news/economy/canada-gdp-beats-bank-of-canada-forecast)  [Canadian economy grew in 2nd quarter, mostly from government spending and higher wages | CBC News](https://www.cbc.ca/news/business/q2-gdp-2024-1.7309223) |
| 08-20 | Kanados metinis infliacijos lygis liepos mėn. pasiekė žemiausią lygį per 40 mėnesių – fiksuotas 2,5 proc. metinis Vartotojų kainų indekso (VKI) augimas, per mėnesį VKI išaugo 0,4 proc. Bazinis VKI, į kurį neįskaičiuojamos nepastovios maisto ir energetikos kainos, liepos mėnesį taip pat sumažėjo iki 2,6 proc. Liepos mėn. VKI augimo mažėjimą iš dalies lėmė mažesnės kelionių kainos, taip pat mažėjo keleivinių transporto priemonių ir elektros kainos, tačiau pabrango maisto prekės (2,1 proc.), būstas (5,7 proc.) ir nuomos išlaidos (8,5 proc.). | [Canada’s inflation rate fell to 2.5% in July, paving way for another BoC rate cut - The Globe and Mail](https://www.theglobeandmail.com/business/article-canada-inflation-rate-july-live-updates/#:~:text=The%20latest%20on%20inflation%20in,2021%2C%20and%20matched%20analyst%20expectations.) |
| 08-26  08-09 | Kanados vyriausybė mažins laikinųjų užsieniečių darbuotojų skaičių Kanadoje po istorinio antplūdžio, kuris padidino imigrantų ir jaunimo nedarbą Kanadoje (Kanados banko duomenimis naujų imigrantų nedarbo lygis Kanadoje - 11,6 proc., 15-24 metų jaunuolių nedarbo lygis aukščiausias per dešimtmetį – 13,5 proc.). J. Trudeau taip pat sakė, kad Kanados vyriausybė svarsto galimybę kasmet mažinti nuolatinių leidimų gyventi Kanadoje išdavimą, kas yra didelis liberalų vyriausybės imigracijos politikos pokytis. Panaikinus užsieniečių darbuotojų įdarbinimo lengvatas, Kanados darbdaviai negalės samdyti užsieniečių žemo darbo užmokesčio sektoriuose, kuriose nedarbo lygis siekia 6 ir daugiau proc., išskyrus ribotas išimtis „maisto saugumo sektoriams“, pvz., žemės ūkiui, maisto ir žuvies perdirbimui, taip pat statyboms ir sveikatos apsaugai, kur vis dar labai trūksta darbuotojų. Darbdaviams nebebus leidžiama samdyti daugiau nei 10 proc. visų savo darbuotojų pagal laikinųjų užsieniečių darbuotojų programą, be to, tokių darbuotojų darbo sutartys negalės būti ilgesnės nei vienerių metų. Nuo rugpjūčio 28 d. užsieniečiai, esantys Kanadoje su neimigracine viza, nebegali prašyti leidimo dirbti neišvykę iš Kanados. Imigracinės politikos pokyčiai sukėlė tarptautinių studentų protestus visoje šalyje, nes daugiau nei 70 000 tarptautinių studentų gali būti deportuoti, jei baigus studijas nebegalės gauti leidimų dirbti ir gyventi Kanadoje. | [Trudeau announces reduction in temporary foreign workers, suggests more immigration changes to come | CBC News](https://www.cbc.ca/news/politics/trudeau-crackdown-temporary-foreign-workers-1.7304819)  [Unemployment rate unchanged in July, though jobless rate for young people continued to rise | CBC News](https://www.cbc.ca/news/business/jobs-july-stats-can-1.7289784) |
| 08-29 | Kanados gyventojai š. m. birželio mėn. vidutiniškai uždirbo 1 253 CAD (~840 EUR) per savaitę, t.y. 4 proc. daugiau nei prieš metus. Daugiausia augo kasybos, naftos bei dujų gavybos, viešųjų ryšių ir kultūros sektoriaus bei didmeninės prekybos darbuotojų atlyginimai. Kanadiečiai vidutiniškai dirbo apie 33,5 val. per savaitę, t.y. 0,6 proc. daugiau nei prieš metus. Atotrūkis tarp laisvų darbo vietų ir bedarbių skaičiaus auga jau penktas mėnuo iš eilės, birželį kiekvienai laisvai darbo vietai teko 2,6 bedarbio. | [Canada average wages per week, according to StatCan | CTV News](https://www.ctvnews.ca/business/here-s-how-much-canadians-made-per-week-on-average-statistics-canada-1.7018549)  [The Daily — Payroll employment, earnings and hours, and job vacancies, June 2024 (statcan.gc.ca)](https://www150.statcan.gc.ca/n1/daily-quotidien/240829/dq240829b-eng.htm) |
| 08-07 | Būstų nuomos kainos auga visose Kanados provincijose, tačiau lėčiausiu tempu per pastaruosius 2,5 m. Vidutinė nuomos kaina Kanadoje siekia 2201 CAD (+5,9 proc. per metus) arba ~1500 Eur. | [Rents are still rising across Canada, but at the slowest rate in 2 and a half years | CBC News](https://www.cbc.ca/news/business/national-rent-report-rentals-urbanation-july-2024-1.7287521) |
| *Parengė Ingrida Darašaitė, LR ambasados Kanadoje patarėja, el. paštas* [*ingrida.darasaite@urm.lt*](mailto:ingrida.darasaite@urm.lt) | | |